Diari Oficial de la Generalitat Valenciana


Sumari del DOGV 6830, del 31-07-2012 (2012/7575)

ORDE 10/2012, de 27 de juliol, de la Conselleria d'Agricultura, Pesca, Alimentació i Aigua, per la qual es modifica l'Orde 38/2010, de 5 de novembre, de la Conselleria d'Agricultura, Pesca i Alimentació, per la qual s'establixen ajudes per a millorar les condicions de producció i comercialització de mel a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6830

Data del DOGV
:   31-07-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7575


Data del document
:   27-07-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * ajuda pública

ORDE 10/2012, de 27 de juliol, de la Conselleria d'Agricultura, Pesca, Alimentació i Aigua, per la qual es modifica l'Orde 38/2010, de 5 de novembre, de la Conselleria d'Agricultura, Pesca i Alimentació, per la qual s'establixen ajudes per a millorar les condicions de producció i comercialització de mel a la Comunitat Valenciana. [2012/7575]  
Preàmbul  
  
L'Orde 38/2010, de 5 de novembre, de la Conselleria d'Agricultura, Pesca i Alimentació, establix les ajudes per a millorar les condicions de producció i comercialització de mel a la Comunitat Valenciana (DOCV 6397 de 15.11.2010).  
L'orde esmentada establix en l'article 8 el termini màxim d'execució per a posar en funcionament les mesures previstes i comunicar-les a l'oficina de la conselleria encarregada de la tramitació.  
L'objecte de la modificació de l'orde esmentada és augmentar el termini de justificació de les inversions concedides per a afavorir la seua realització, una vegada escoltades les principals organitzacions agràries, i permetre que els beneficiaris puguen justificar les actuacions dins del termini i en la forma escaient. L'ampliació de terminis és conforme amb el que disposa l'article 49 de la Llei 30/1992, si les circumstàncies particulars ho aconsellen, i amb això no es perjudica tercers interessats.  
Per això, en virtut de les facultats que em conferix l'article 28 de la Llei 5/1983, de 30 de desembre, del Consell i l'article 47 del Text Refós de la Llei d'Hisenda Pública de la Generalitat,   
  
ORDENE  
  
Article únic. Modificació de l'Orde 38/2010, de 5 de novembre, de la Conselleria d'Agricultura, Pesca i Alimentació, per la qual s'establixen ajudes per a millorar les condicions de producció i comercialització de mel a la Comunitat Valenciana  
1. La disposició transitòria única passa a anomenar-se disposició transitòria primera.  
2. S'hi introduïx una nova disposició transitòria segona amb la redacció següent:  
«Excepcionalment i per a l'anualitat 2012, el sol·licitant haurà de posar en funcionament les mesures previstes i comunicar-les a l'oficina de la conselleria encarregada de la tramitació de la petició, abans de l'1 de setembre de l'any en curs. L'incompliment d'eixe termini suposarà, després de la incoació d'un expedient amb l'audiència a l'interessat, la pèrdua de les ajudes.  
En el cas de realització de cursos i programes de formació, així com en la publicació de tríptics i fullets a càrrec d'esta línia d'ajudes, s'haurà de comunicar a eixa oficina el moment i el lloc de realització, en el primer cas, i el contingut del document en la resta. En ambdós casos, en la documentació impresa i en la publicitat haurà de fer-se menció expressa al finançament a càrrec d'esta línia d'ajudes i a la contribució de totes les administracions que aporten fons.»  
  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà de publicar-se en el Diari Oficial de la Comunitat Valenciana.  
  
València, 27 de juliol de 2012  
  
La consellera d'Agricultura, Pesca, Alimentació i Aigua,  
MARITINA HERNÁNDEZ MIÑANA